**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „ DĖL KLAIPĖDOS**

**MIESTO SAVIVALDYBĖS TARYBOS 2017 M. VASARIO 23 D. SPRENDIMO NR. T2-38 „dĖL SAVIVALDYBĖS BŪSTO FONDO IR SOCIALINIO BŪSTO SĄRAŠŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai** – patikslinti socialinio būsto, kaip savivaldybės būsto fondo dalies, sąrašą (toliau- Sąrašas), atsižvelgiant į pokyčius, įvykusius per laikotarpį nuo 2017 m. vasario 1 d. iki 2016 m. balandžio 1 d.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2017 m. vasario 23 d. sprendimu Nr. T2-38 „Dėl savivaldybės būsto fondo ir socialinio būsto sąrašų patvirtinimo“ buvo patvirtinti sąrašai, į kuriuos įrašytos 2017 m. sausio 1 dieną turėtos savivaldybės būsto fondo ir socialinio būsto patalpos.

Klaipėdos miesto savivaldybės tarybos 2017 metų kovo mėnesio posėdyje buvo priimti sprendimai dėl nuomos sąlygų pakeitimo penkiems socialinio būsto nuomininkams ir vienam savivaldybės būsto nuomininkui. Dėl šios priežasties penkios patalpos iš Sąrašo yra išbrauktos, o viena į jį įrašyta (žiūrėti Lyginamąjį variantą).

Taip pat Sąrašas papildytas dvylika šių metų sausio - kovo mėnesiais suremontuotų butų, kuriuos rangovai perdavė savivaldybei ir kurie iki remonto buvo nuomojami savivaldybės būsto nuomos sąlygomis.

Iš sąrašo išbrauktas vienas šiuolaikinių sanitarinių higieninių sąlygų neatitinkantis būstas Priestočio g. 4-12 (vieno kambario 26,84 kv. m naudingojo ploto bute nėra vonios ar dušo patalpos ir techninių galimybių šią patalpą įrengti nėra). Taip pat po atliktų kadastrinių matavimų patikslintas trijų socialinio būstų naudingasis plotas.

**3. Kokių rezultatų laukiama.**

Į sąrašą įtraukti visi 2017-04-01 socialinio būsto nuomos sąlygomis nuomojami būstai.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

**PRIDEDAMA.** Klaipėdos miesto savivaldybėstarybos 2017 m. vasario 23 d. sprendimo Nr. T2-38 Lyginamasis variantas, 10 lapų.

Socialinio būsto skyriaus vedėja Danguolė Netikšienė